સ્કૂલ તરફથી અનુમતિ મળ્યા બાદ કેમ્પ માટે ૧૨ જૂન – ૨૦૧૬ નો દિવસ નિર્ધારિત કરવામાં આવ્યો હતો. અને કેમ્પને સફળ બનાવવા માટે ટીમના સભ્યો ઉત્સાહભેર પૂર્વ તૈયારીમાં લાગી ગયા હતા. કેમ્પનો લાભ મહત્તમ લોકો ઉઠાવી શકે એ હેતુથી આ કેમ્પની માહિતી આપતા પેમ્પલેટ્સ સ્પંદન ટ્રસ્ટ રાજકોટ ટીમ દ્વારા બનાવવામાં આવ્યા હતા. જેની વહેંચણી સ્પંદન ટ્રસ્ટ ના સભ્યો દ્વારા આસપાસના લોકોના ઘરે જઇ - જઇને કરવામાં આવી હતી. આમ સ્પંદન ટ્રસ્ટ તથા નિધી સ્કૂલના સંયુક્ત પ્રયાસોથી વધુમાં વધુ લોકો કેમ્પ વિશે વાકેફ થયા હતા.